Årsmelding 2014 - Håndball

## Håndballstyret har i 2014 bestått av:

Håvard Hindseth, leder

Bente Anita Undseth, nestleder, arrangementsansvarlig

Ina B Hunsdal, økonomiansvarlig

Gry Berg Andersen, sportslig leder

Eva Hareide, dommerkontakt

Bård Ervik, materialansvarlig

Styret har hatt 9 møter gjennom året, og representanter har deltatt på flere klubbledermøter i dalføret, samt at klubben var representert på Håndballforum på Royal Garden i november, regionens samlingspunkt for alle klubber i region Midt-Norge.

## Økonomi

Remyra IL Håndball har god økonomi, og kan vise til overskudd i kalenderåret 2014.

God styring og kontroll på kostnader, spesielt ved hall- arrangement, samt ett godt inntektsbringende arbeid gjennom året har ført til dette.

Inntektsgivende aktiviteter har vært:

* Hallarrangementer med inntekter fra billetter og kiosk
* Rømmegrøtsalg under Stjørdalsdagene
* Avtale med hovedsponsor

I tillegg har foreldre og spillere på flere av våre håndballag vært ivrige til å stille opp ved hovedlagets dugnader og skaffet sine respektive lag inntekter.

## Arrangement

Remyra IL Håndball har avviklet 11 arrangement med seriekamper i 2014. Disse har vært arrangert hovedsakelig i Stjørdalshallen, men også i Hegrahallen og Fosslia Fjellhall.

Ved kamparrangement har økonomiansvarlig tatt hånd om bestillinger av varer, noe som har forenklet jobbet for de som har arrangert, samt at det har blitt bedre kostnadskontroll.

Under Stjørdalsdagene i august ble det tradisjon tro arrangert «Trivelig torsdag» på torget med salg av rømmegrøt, kaffe og vaffel. Flott vær og mye folk gjorde arrangementet til en suksess. (igjen!)

Sammen med andre lag i dalføret var Remyra med å arrangere Landsturneringen i håndball/fotball i august, ett stort arrangement med 1500 deltakere. Dette var en god inntektskilde for de lag som deltok.

## Sportslig

Det har blitt etablert et felles sportslig utvalg for klubbene i dalføret med formål om å fremme og ivareta håndballinteressen. Utvalget kom i gang med sine månedlige møter høsten 2014. En av målsetningene er blant annet å sammen stå ansvarlig for felles arrangement der man tidligere har arrangert hver for seg. Aktivitetene høsten 2014 har vært seminar og trening med Sven Tore Jacobsen, og målvaktstrening i samarbeid med øvrige lag i dalføret. Flere spennende samlinger er under planlegging og vil bli gjennomført våren 2015. En annen stor jobb som planlegges for våren 2015 er håndballens felles påvirkning i forhold til fordeling av halltid.

### Spillere/lag

I sesongen 2014/2015 har Remyra 5 årganger med totalt 12 lag med i seriespill

J10 født 2004 – 16 jenter

G10 født 2004/05 – 18 gutter

J11 født 2003 – 13 jenter (2 lag i serie)

G11 født 2003 – 12 spillere (2 lag i serie)

J12 født 2002 – 11 jenter

J13 født 2001 – 19 jenter (2 lag i serie)

J14 født 2000 - 19 jenter (3 lag i serie)

G10 er lag sammen med gutter født 2005.

G11 er samarbeidslag med Stjørdals-Blink.

### Minihåndball

Det er også minihåndballag for jenter og gutter født i 2005, 2006 og 2007.

### Trening

Våre lag har i all hovedsak hatt sine treninger i Stjørdalshallen, også gymsalen på Fosslia skole og Fjellhallen er benyttet. Vi vil hele tiden etterstrebe å få så mange som mulig av våre lag inn i Stjørdalshallen, da dette er å anse som det beste sted for å trene håndball. Når vi kommer til sprengt kapasitet er det nedover i klassene som først går til gymsaler, fordi de i starten skal ha fokus mot allsidighet og grunntrening.

### Trenere

Trenerressurser er stort sett hentet innad i foreldregruppene og med aktivt fokus på trenerkompetanse har mange gjennomført Trenerkurs i regi av håndballregionen. Som en gest for våre trenere og lagledere fikk disse plagg fra klubbkolleksjonen høsten 2014.

### Cuper

Våren 2014 dro Remyra med alle sine lag på Tillercup i Trondheim. Ellers har lag fra Remyra deltatt på andre cuper gjennom året, blant annet Rosecup i Molde, Røroscup, Steinkjercup og Selbucupen. Rosecupen ble vunnet av J2001.

### Dommere

I vårsesongen 2014 hadde Remyra 2 stk dommere, men disse var ikke motivert til å være med en ny sesong på grunn av mye skoleaktivitet og andre interesser.

Av de som tok barnekamplederkurs høsten 2013 var det heller ikke noen som ville bli med å dømme kamper etter vårsesongen.

Remyra har således ingen registrerte dommere ved utgangen av 2014

### Materiell

Utover standard utstyr til lagene som etterfylling av isposer, sportstape, vester etc. ble det i 2014 kjøpt inn fellesutstyr til bruk for alle lagene. Dette er medisinballer, balansematter, strikk, hoppetau, baller etc. Eget skap og «samlekurv» i hallen er fylt opp med utstyr til felles benyttelse.

«Treningspartneren» som tidligere har stått i Fjellhallen er flyttet til Stjørdalshallen slik at alt utstyr er samlet en plass.

I samarbeid med hovedlaget ble det også investert i «hastighetsmåler» til benyttelse for lagene.

### Annen informasjon fra Styret

Av aktiviteter styret har bidratt til gjennom året kan det kort oppsummeres som følger;

* Forlenget sponsoravtale med Nordea som hovedsponsor for avdelingen.
	+ 1-årig avtale med opsjon på ytterligere 1 år.
* Arrangert sesongavslutning for alle lag på «Uptown» i begynnelsen på mai med over 110! stk til stede.
* Aktivitet med klubbkolleksjon høst 2014
* Trener/lagledermøte før sesongen 2014/15.

Styret ønsker å takke alle spillere, trenere, lagledere og foresatte for en flott sesong i 2014, og ser frem til flere gode og flotte stunder i 2015.

Håvard Hindseth

Leder

Remyra IL Håndball

Vedlagt følger årsrapport fra de ulike lag

## Remyra håndball – årgang jenter 2000

### AKTIVITETER I 2014:

### CUPER:

Vi har deltatt på Selbu cup, Trønderenergi cup, Røros cup og Tiller cup, da med to lag. Invitasjonscuper; Byåsen og Klæbu

### SPILLESTALL:

I løpet av fjoråret fikk vi i Remyra J2000 åtte spillere i fra Stjørdals Blink det pga. at de ikke hadde nok til å stille et lag. Da ble vi totalt 21 spillere. I løpet av sommeren valgte 3 spillere å slutte. Vi ble da tilsammen 19 spillere dette året.

Det ble imidlertid en godt sammensveiset gjeng etterhvert, som har det veldig fint sammen både på og utenfor banen.

### TRENER-/LAGLEDERTEAM:

På trenersiden kom Stjørdals Blink´s trener Tore Sparby inn og trente jentene sammen med Nina Helgetun og Stig Waade. I løpet av sesongen valgte lagleder Marielle Steig Lid å slutte som lagleder, inn kom Marit Stavrum og Bine Kristoffersen i tillegg til Klara Lauvås. Jorid Ferner er økonomi-ansvarlig. Jorid Ferner og Monica Buholdt har også tatt et ansvar for større dugnader som har gitt laget stor inntjening.

### OPPLEGG/TRENING/KAMP:

Vi har hatt tre treninger i uken i hallen men også ressurstrening ute i perioder. Siden spillerstallen økte fra året før, ble det etter sesong 2013/14 vedtatt å melde på 3 lag til sesongen 2014/15. Det for å øke spilletiden og en jevnere kamptilgang for alle.

Oppmøte på treningene har vært veldig bra. Det er variert med teknikk, ressurs og styrke. En del av jentene har også fått prøvd seg på sumsamlinger.

Vi har hatt noe hospitering fra årgangen under, 2001, og dette har fungert bra. De blir tatt godt imot av våre jenter.

### ARRANGEMENTER:

Vi har også denne sesongen stått for 2 seriearrangementer, noe som har gått greit. Foreldrene har vært positive og stilt opp!

### ØKONOMI:

Økonomien i laget er meget god.

### SOSIALE TILTAK:

Av sosiale tiltak kan bl.a nevnes spillermøte med påfølgende treningsleir ved Trondheim Luftkrigsskole.

### OPPSUMMERING;

Vi har mange spillere i årgangen som er veldig treningsvillige, positive og glade jenter. De elsker å spille handball, og da spesielt spillekamper. Foreldregruppa er også veldig engasjert. De stiller ivrig opp på det som er av dugnader, cuper og som heiagjeng på kamper.

Vi i trenerteamet vil takke alle foreldre og spillere for positiv deltagelse i året som gikk.

Nina, Tore, Stig, Marielle, Marit, Bine, Klara

## Remyra håndball – årgang jenter 2001

Jenter født 2001 er flott håndballgjeng.

Denne sesongen har vi hatt trening på mandager og fredager i tillegg til styrke og smidighetsøkt på onsdager. Alt i Stjørdalshallen.

Laget består av 18 spillere – en stabil stall med meget godt oppmøte på treningene. Vi har med 2 lag i serien og rullerer på lagene. Som i fjor ønsket vi å ha med ett lag i Trondheim-serien og ett lag lokalt her i kretsen. Det fikk vi avslag på. For å unngå å møte hverandre flere ganger i løpet av serien, meldte vi opp et lag til jenter 14-serien. Dette også vurdert ut fra behovet for motstand på et høyere nivå.

Den 23. februar brakte det løs i Stjørdalshallen, der vi for tredje året på rad arrangerte vår egen cup for årgangen 2001. Konseptet der det laget som vant sin første kamp, møtte i neste kamp et annet lag som hadde vunnet sin kamp, og de som hadde tapt møtte et annet lag som hadde tapt, var et konsept som ble tatt vel imot av så vel bylag som lag lengre nordfra i serien vår. I skrivende stund er vi i full gang med å planlegge årets RemyraCup som arrangeres 22. februar. Vi er en aktiv foreldregruppe som står på for laget. Det store målet i år er Partillecup i Gøteborg den første uken i juli. Vi tar sikte på å jobbe inn nok penger slik at egenandelen blir på et minimum.

I april satte vi kursen mot Molde og Rosecupen for aller første gang. 14 jenter var med og det ble en helg vi aldri glemmer. I tillegg til felles bussreise og overnatting på skole som er sosialt og morsomt, ble det jammen gull i bagasjen også.

Den første helgen i høstferien var vi med på Røroscup for andre gang. Også i år hadde med to lag og det ble mye spilletid på alle jentene. En veldig fin cup, både sportslig og sosialt.

Nå vender vi nesen mot våren og det er få kamper i serien igjen. I mai måned planlegger vi en fjelltur med overnatting. Sosialt og utfordrende – vi gleder oss

Vi mener vi har et godt apparat rundt jentene med stabil trenerduo og lagledelse.

Med dette takker vi av for i år og ser frem imot mange spennende håndballstunder i året som kommer.

Med vennlig hilsen

Trenerne Annar Sparby og Ørjan Kirkefjord

Lagledere: Cathrine Werner Tang og Siri Bergsland

## Remyra håndball – årgang jenter 2002

### CUPER:

Vi stilte med ett lag i 5 forskjellige cuper i 2014. Det var Selbucup, Tillercup, Trønderenergicup, Røroscupen og til slutt Melhuscupen.

### SPILLERSTALL:

I løpet av fjoråret valgte 2 spillere å slutte, så vi har kun vært 9 spillere det meste av året, dvs at vi ikke har råd til å miste noen flere. Det er imidlertid en godt sammensveiset gjeng som har det veldig fint sammen både på og utenfor banen.

### TRENER-/LAGLEDERTEAM:

Trenerne har vært de samme i 2014 som året før: Kari Ingstad og Lise Sneisen. Laglederne har også vært de samme: Klara Lauvås og Britt Gjære Nesvold. Trine Wirum er økonomiansvarlig. Vi har i tillegg en sosialkomite som har jobbet for å få inn mer penger i kassa: Inger Anne Wahl, Anja Sollihaug og Perly Dullum.

### OPPLEGG/TRENING/KAMP:

Pga redusert spillerstall stilte vi med kun ett lag i serien i 2014. Vi har hatt to treninger pr uke, mandager (1,5 time) og torsdager (1,5 time) i Stjørdalshallen.

Oppmøte på treningene er veldig bra. Vi ser stor fremgang på alle spillerne også i år, og vi har fått et jevnere lag. I forrige sesong vant laget alle sine kamper i serien. Denne sesongen er det mer motstand fra de andre lagene, og litt jevnere kamper, så det har blitt et par tap, noe som også er lærerikt. På høsten har alle spillerne fått hospitert opp på 2001-laget, 2 stk har gått på omgang hver fredag. På torsdags-treningene har vi hatt med 2 stk fra 2003-laget på vår trening.

### ARRANGEMENTER:

Vi har også denne sesongen stått for 2 seriearrangementer, noe som har gått greit.

Foreldrene har vært positive og stilt opp!

### ØKONOMI:

Økonomien i laget er relativt bra, ca 34000 kroner på konto ved årsskiftet. Jentene har selv stilt opp på loddsalg på Coop Extra flere ganger og fått inn en god del penger på det, noe som kommer godt med når vi skal til Partillecup i sommer.

### SOSIALE TILTAK:

Av sosiale tiltak kan bl.a nevnes spillermøte hos trener Kari etter trening, med hjemmelaga pizza og kanelsnurrer til - det var populært!

Tur til Trondheim og storkamp mellom Larvik og Byåsen ble også en flott opplevelse, spesielt med oppvarmingskamp mellom Byåsen Old Star og A-laget til RBK fotball.

### OPPSUMMERING:

Vi har 9 spillere som er veldig treningsvillige, positive og glade jenter. De elsker å spille handball, og da spesielt kamper. Foreldregruppa er også veldig engasjert. De stiller ivrig opp på det som er av dugnader, cuper og kamper.

Vi i trenerteamet vil takke alle foreldre og spillere for positiv deltagelse i året som gikk.

Lise, Kari, Britt, Klara

## Remyra håndball – årgang gutter 2003

REMYRA/STJØRDALSBLINK 1 og 2, GUTTER 11 2014/2015

Generelt om laget:

Laget består av 18 ivrige gutter, som for det meste er treningsvillige og

positive. Samarbeidsavtalen med StjørdalsBlink startet før årets sesong, så guttene trengte litt tid på å venne seg på at de var ett lag. Dette har gått seg til og er ikke et tema blant guttene nå. Sportslig så skjer det hele tiden utvikling hos spillerne og hver enkelt tar nye steg.

Resultatmessig har vi ikke hatt marginene på vår side, så det har blitt mange tap og noen få seiere hittil, men dette kan endre seg utover våren. Fokuset har vært at alle skal få likt antall kamper og spilletid, så framt foreldre/foresatte ikke har bedt om å delta i mindre grad.

Spillerstall:

 Vi er totalt 18 spillere, hvor 10 er fra Remyra og 8 fra StjørdalsBlink.

### Om trenere, støtteapparat

Trenere dette året er Bent Anders Salberg (StjørdalsBlink), Trine Einarsve og Camilla Lereggen (Remyra). Lagledere er Hanne Eimhjellen og Arne Hustad (StjørdalsBlink), Grete Søreng og Hanne N Westerlund (Remyra)

### Aktivitet i 2014 (treninger, evt. seriespill og turneringer):

Laget har to treninger i uka mandag 17.30-19.00 og onsdag 17.00-18.00. I tillegg har vi fra slutten av januar fått lov til å hospitere på gutter 12 StjørdalsBlink sine treninger onsdag16.00-17.00 og fredag 18.00-19.00. Noen av guttene har benyttet seg av dette.

Vi deltar med to lag i serien og totalt er det 44 kamper som skal spilles fra 19.10.14-22.3.15.

Planen er at laget skal delta på en cup i april, og valget står mellom Ørland Sparebankcup eller DNB Trondheim håndballcup, begge foregår 24.4.26.4.15.

### Sosiale tiltak

Laget hadde lek i svømmehallen og kveldsmat i Stjørdalshallen etter ei trening i høst. På kveldsmaten var det lagt opp til kurvfest og at foreldre også kunne delta.

### Eventuelle arrangementer/dugnader

Laget hadde ansvar for arrangementet i Stjørdalshallen 6.12.14 og skal ha tilsvarende arrangement i

Fjellhallen 4.3.15. Guttene bidro som fanebærere under opptoget i gata under landsturneringa, samt at enkelt foreldre/foresatte tok på seg andre oppgaver i løpet av helga.

Ut over dette har vi ikke deltatt/gjennomført dugnader.

### Økonomi i laget

Pr. 31.12.2013 hadde vi kr. 24.375,37 på konto. Bevegelser på konto i løpet av året. Inntekt kr. 2.000,- er betaling av påmeldingsavgift cup arrangert i 2013. Kostnader på kr. 13.187,68 som er deling av kontoen mellom guttene og jentene. Kostnad på kr. 1.580,- for sesongavslutning, pizza på Napoli. Pr. 31.12.2014 har vi kr. 11.846,69 på konto.

### Annet som er verdt å nevne.

Samarbeidsavtalen med StjørdalsBlink må i god tid før neste sesong evalueres og evt. fornyes?

Trener- og laglederansvaret bør også være klart før sesongen er over.

Mvh Hanne N Westerlund

## Remyra håndball – årgang jenter 2003

2014 var jentenes første sesong med seriespill. Vi har i år stilt med to lag. Alle jentene har rullert mellom de to lagene. Det ble tilstrebet lik spilletid og likt antall kamper på alle. Det er tatt noe hensyn til nivå spillerne er på i forhold til motstander. De 5 spillerne som har vært keeper gjennom året har gjennomgående fått mer spilletid. Det er gjort for å gi en ”gulrot” til de det gjelder.

### Spillerstall:

Remyra 2003 bestod av 15 jenter da vi startet opp på nyåret i 2014. Etter sommeren ble det klart at 2 jenter ønsket å slutte med håndball og det var derfor 13 jenter høsten 2014.

Trenerteam:

Våren 2014 bestod Remyra 2003 sitt trenerteam av hovedtrener Eirik Saasen, Tom Ivar Myren og Torunn Meldal. Fra høsten 2014 fikk vi Thea Wostryck som trener i tillegg til Eirik.

Einar Uglem og Slavko Gajdasevic var lagledere våren 2014. Fra høsten 2014 ble Marielle Steig Lid lagleder sammen med Einar Uglem. Slavko er arrangementsansvarlig.

Økonomiansvarlig for laget er Ingeborg Hukkelås.

### Opplegg/trening/kamp

Cupspill: Høsten 2014 var vi med på Røroscup. Det var første overnattingscup for jentene.

Det var 9 jenter som deltok og vi fikk god motstand i kamp

Mange foreldre valgte å ta turen til Røros for å heie på jentene, og det ble en trivelig og sosial tur for alle.

Da skolen startet opp i august 2014 fikk vi treningstid i Stjørdalshallen på mandager fra kl 17.00 – 18.00, torsdager fra 17.00 til 18.00. Jentene har oppmøte en halv time før hver trening til en oppvarmingstur ute.

### Sosiale tiltak:

Det er godt miljø blant jentene i laget og det jobbes kontinuerlig med hvordan vi opptrer overfor hverandre. Vi har hatt spillermøte med jentene, hvor vi snakket om hva som var viktig for laget fremover.

Det ble også avholdt foreldremøter vår og høst.

### Dugnader:

I løpet av høsten 2014 har vi gjennomført en dugnad med salg av doruller som har gitt lagskassen en pen inntekt.

Flere foreldre har også stilt opp på Landsturneringen i august som også kom laget til gode.

Foreldrene er aktive i forhold til å komme og se kamper både på Stjørdal og når vi spiller andre steder. Det styrker også lagsfølelsen og samholdet.

Vi i støtteapparatet takker alle spillere og foreldre for et fint 2014, og håper at alle fortsetter det gode arbeidet i 2015. Takk for i år!

Lagleder: Marielle Steig Lid

Dato 30.01 2014

## Remyra håndball – årgang jenter 2004

### Antall spillere

16 jenter.

###  Hvor mange ganger laget trener:

 Hver tirsdag Stjørdalshallen 18-19, felles trening med fotball hver søndag i Remarka.

• Trenere: Hildegunn Helland, Jorid Ferner, Runa Asklund og Terje Bårdsaunet. Hildegunn er hovedtrener og Terje har ansvaret for keepertrening.

Spillere**:**

Betten Malin Eidem, Bårsaunet Nora Hjelseng, Dahlen Kristine Elvebakk, Einvik Emilie Nora, Fuglem Tuva Hareid, Geving Johanne, Helland Eiril, Hofstad Kristina, Hølaas Live, Ingstad Marie, Kjøpsnes Selma Ferner, Kolstad Mari Pettersen, Næss Eline, Osen Marthe Røstad, Overrein Sandra, Smits Hannah.

• Hvilke serier laget har deltatt i**:**

 TrønderEnergi-serien J10 Jenter 10 10, sesongen 1415.

• Hvilke cuper laget har deltatt på**:**

Hegra Cup 25 jan, Stjørdals Cup 09 mars, Lånke Cup 05 april, Tiller Cup 26 april, Røros Cup 03 – 05 oktober, Malvik Cup 07 desember.

Ble målet for laget oppnådd i sesongen?

 JA. Vårt mål var å få med enda flere jenter da vi delte opp laget fra guttene. Vi har fått med to nye jenter, ei fra Remyra og ei fra Stjørdal. Vi har fått til en fin spillegruppe med få konflikter. Har også deltatt på mange cup. Samarbeider veldig godt med fotball og ski og prøver å legge til rette så jentene kan være med på allsidig aktiviteter slik som korps, dans etc.

 • Spillere på representasjonslag (kretslag, kretssamlinger, regionale samlinger, landslagssamlinger)

Nei

Tabellplassering med total antall lag:

 Ikke aktuelt

Hilsen fra avgående trener hvis det er aktuelt:

Ikke aktuelt

Evt:

Ragnar Overrein (kasserer), Jo Runar Kolstad (alternativ trening), Steinar Einvik (doktor medisinskrin), Ferry Smits (sossialkomite), Stig Arild Hofstad (Dugnad), Wenche Røstad (dugnad).

Eva Hareide (hovedstyret)

Vi har arrangert Stjørdals Cup 09 mars som styrket vår økonomi betraktelig med en omsetning på 81 tusen. Dette er i etterkant delt med gutter 2004/5. Pr i dag har vi ca 55 tusen på konto.

I 2015 har vi også arrangert to dager i Stjørdalshallen, så vi har nå litt erfaring med kiosk/sekretæriat etc.

Mvh Håvard Dahlen/Lagleder

## Remyra håndball – årgang jenter 2005

### Generelt om laget

Remyra j2005 har høsten 2014 hatt en spillerstall på 12 jenter. Laget har siden oppstarten hatt Annar Sparby som trener, men da vedkommende sa fra seg sitt verv av kapasitetshensyn, ble Solveig Daffinrud og Mia Wesche tilsatt som trenere i oktober.

I oktober tok undertegnede over som oppmann etter Gry Berg Andersen samt at Lillian Klausen tok vervet som kasserer. Laget har ikke tidligere hatt egen kasserer, og ble anbefalt å opprette et slikt verv.

### Aktivitet 2014

#### Våren 2014

Undertegnede mottok tilbakemelding fra Gry på vår sesongen hvor hun skrev at den var preget av stor aktivitet. Laget deltok med flere lag på 3 minicuper og fikk også oppleve stor internasjonal håndball da Byåsen valgte å legge to av sine europacupkamper til Stjørdalshallen. Det var en spennende opplevelse for både jentene og de voksne.

#### Høsten 2014

*Treninger*

Laget hadde sin første trening mandag 13.10.14, og har treninger på mandager fra kl 1700 til kl 1800 i Stjørdalshallen. Den sene oppstarten skyldes utfordringer med å skaffe trenere til laget.

*Foreldremøte 13.10.14*

Det ble gjennomført et foreldremøte under høstsesongens første trening hvor 11 av jentenes

foreldre var representert. Rema 1000 sponset møtet med en fruktkurv samt at et par foreldre hadde med kaffe.

Møtet ble innledet med en kort presentasjon av Solveig og Mia som selv spiller aktivt på SHK. De opplyste å ha deltatt på trenerkurs hvor de fikk nyttig påfyll. Begge så fram til trenerjobben og skulle gjøre sitt til at det skulle bli en bra sesong.

Solveig og Mia har ingen familiær tilknytning til lagets spillere slik at det er inngått kontrakt med dem utarbeidet av Gry. Kontrakten er gjeldende fra 01.10.14 til 15.05.15. Det fremgår bla i kontrakten at trenerne blir betalt kr 75,- per gjennomført trening/ treningskamp samt kr 150,- per miniturnering hun er med på. De betales av penger opptjent på dugnad.

Da det ble foretatt total utbytting av støtteapparatet fra høsten 2014 var det behov for å skaffe

tilveie oversikt over spillerstallen, oppdaterte mail adresser, spillerdrakter etc.

Møtet ble avsluttet med innlegg fra Nordea ved Leif Vassli og kollega, Håkon Hamborg med god respons fra de fremmøtte.

*Miniturneringer*

Laget deltok med to lag på miniturnering i Selbu den 02.11.14. Både Solveig og Mia hadde kamp denne dagen slik at foreldre stilte velvillig opp som «trenere» under turneringen. God innsats av jentene og de gav uttrykk for at det var artig med cup.

*Treningskamper med Stjørdalsblink j2005*

I november tok laget initiativ til å invitere Stjørdalsblink j2005 og g2005 samt Remyra g2005

til å gjennomføre to treningskamper. Dette var de positive til og det ble gjennomført

treningskamper den 19.11.14 og 01.12.14.

### Arrangement 15.03.15

Laget har høsten 2014 ikke gjennomført dugnadsarbeid, men det bør nevnes at Remyra j2005

sammen med Remyra g2005 skal arrangere minicup i Stjørdalshallen den 15.03.15.

### Utstyr

Laget har tidligere lånt bag med tilhørende utstyr av Remyras j2001, men fra høsten har laget skaffet egen bag med nødvendig innhold.

### Økonomi

Laget har som nevnt innledningsvis ikke hatt egen kasserer. Lillian har vært i kontakt med Ove Lereggen og ble gitt tilbakemelding på at han skulle se i regnskapene og finne ut om laget har penger fra dugnadsinnsats. En slik tilbakemelding er ikke gitt per 12.02.15.

Undertegnede er kjent med at noen av jentenes foreldre deltok på flystevnet på Værnes sist høst og øremerket sin dugnadsinnsats til Remyra j2005.

Kristin Veiseth

Oppmann

Remyra j2005



## Remyra håndball – årgang 2006

### Litt om laget:

Remyra håndball 2006 består av en gjeng håndballglade jenter og gutter. I løpet av fjoråret var spillerstallen noe variabel, der flere var innom og luktet på det å spille håndball, uten å bli bitt av håndballbasillen. Antall spillere på trening varierte, men til sammen var nok bortimot 25 ulike spillere innom treningene våre. Utover våren sto vi igjen med en spillerstall bestående av 10 gutter og 10 jenter. Da høsten kom opplevde flere at håndballtreningene kolliderte med andre aktiviteter, og vi har av ulike grunner dessverre mistet noen spillere, spesielt blant guttene.

### Spillerstall:

Laget har i høst bestått av 13 trofaste spillere: 4 gutter og 9 jenter.

### Trenere:

Eva Bjørnevik, Ingvild Geving, Frida Bakken, Stig Kjøpsnes.

### Lagleder:

Monica Strid Buholdt

### Kasserer:

Ove Lereggen

### Aktiviteter i 2014:

Laget deltok i løpet av vårhalvåret på 3 minihåndballcuper. Disse var i  Hegra 25. januar, Stjørdalshallen 9.mars og Lånkehallen 5. april.  I tillegg deltok vi med 2 jentelag og 1 guttelag på Tillercup.

I høst har laget deltatt på 3 cuper. Vi har deltatt med 1 jentelag og 1 mixlag/guttelag i Selbu 2. november, Meråker 29. november og  Malvik 6. desember.

### Sosiale tiltak:

Vi avsluttet håndballsesongen med pizza og saft etter siste trening i vår.

### Økonomi i laget:

Kasserer Ove Lereggen har oversikt over lagets konto.

Laget har hatt få utgifter i løpet av 2014. Av lagets utgifter kan nevnes følgende:

Innkjøp av ballpumpe og andre små ting.

Innkjøp av pizza, saft m.m. til våravslutning.

I tillegg har laget selv betalt påmeldingsavgift for 2 av høstens cuper.

Mvh

Monica Strid Buholdt

## Remyra håndball – årgang 2007

Jenter og gutter født 2007 startet høsten 2013 opp med allidrett på Fosslia Skole. Høsten 2014 ble det mer spesifisert inn mot idretten handball. Vi har fast treningstid hver onsdag kl. 17.00 – 18.00 i gymsalen på Fosslia skole.

Pr. i dag er spillerstallen på 22 barn (11 jenter og 11 gutter). Antallet har variert noe i tiden, da enkelte barn er med på flere aktiviteter med samme treningstidspunkt som oss. Som spillertallet viser, er det økt behov for større treningsplass enn hva gymsalen på Fosslia gir oss i dag!

Laget trenes av Ørjan Kirkefjord og Stein Arve Strand.

Lagledere er Janita Kirkefjord og Sissel Vartdal.

Laget hadde sin første minihandballcup 29. november 2014 i Meråkerhallen. Der deltok vi med et jentelag og et guttelag. 31. januar deltok vi på minihandballcup på Frosta, også da med et jentelag og et guttelag. Videre har vi planlagt å delta på kommende cuper:

\*Remyracup i Stjørdalshallen 15. mars

\*Lånke 11. april

\*Stjørdalshallen 25. april.

Vi stiller også da med minst et guttelag og et jentelag.

Til jul hadde vi en liten juleavslutning i forbindelse med en trening. Da serverte vi

gløgg/kaffe/saft, pepperkaker og klementiner i gangen utenfor gymsalen i etterkant av siste treningen før jul. En trivelig avslutning som både store og små satte pris på før jul!

Vi ser gleden som handballen gir til mange av våre barn!!

For Remyra Handball 2007:

Sissel Vartdal og Janita Kirkefjord.